ที่ มท 0803.3/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. 10300

 ตุลาคม 2563

เรื่อง การยืนยันยอดเงินคงเหลือบัญชีเงินฝากคลังและบัญชีเงินรับฝากของรัฐบาลในระบบ GFMIS

เรียน ผู้ว่าราชการจังหวัดทุกจังหวัด

อ้างถึง หนังสือกรมส่งเสริมการปกครองท้องถิ่น ด่วน ที่ มท 0803.3/ว 1610 ลงวันที่ 15 สิงหาคม 2560

สิ่งที่ส่งมาด้วย 1. รายงานรายละเอียดยืนยันยอดเงินคงเหลือบัญชีเงินฝากคลังและบัญชีเงินรับฝากของรัฐบาล ณ วันที่ 30 กันยายน 2563 จำนวน 1 ชุด

 2. รายงานยืนยันยอดเงินคงเหลือบัญชีเงินฝากคลังและบัญชีเงินฝากของรัฐบาล จำนวน 1 ฉบับ

 ตามที่กรมส่งเสริมการปกครองท้องถิ่น ได้ส่งข้อมูลรายงานแสดงการเคลื่อนไหวเงินฝากกระทรวงการคลัง (ZGL\_RPT013) และรายงานความเคลื่อนไหวเงินรับฝาก (ZGL\_RPT018) เพื่อให้มีข้อมูล
สำหรับการตรวจสอบรายการเคลื่อนไหวของเงินฝากคลังที่เกิดขึ้นในระหว่างเดือน นั้น

 เพื่อประโยชน์ในการจัดทำรายงานการเงินแผ่นดิน โดยบัญชีเงินฝากคลังและบัญชีเงินรับฝากของรัฐบาลเป็นข้อมูลที่สำคัญในส่วนของเงินสดและรายการเทียบเท่าของรายงานการเงินแผ่นดิน กรมบัญชีกลางจึงขอให้ยืนยันยอดคงเหลือบัญชีเงินฝากคลังในระบบ GFMIS ณ วันที่ 30 กันยายน 2563 ของสำนักงานส่งเสริมการปกครองท้องถิ่นจังหวัด ตามรหัสเจ้าของบัญชี และรหัสบัญชีเงินฝาก พร้อมทั้ง ให้ลงลายมือชื่อรับรองความถูกต้องตรงกันในรายงานยืนยันยอดเงินคงเหลือบัญชีเงินฝากคลังและบัญชี เงินรับฝากของรัฐบาล โดยให้รายงานกรมส่งเสริมการปกครองท้องถิ่น ภายในวันที่ 10 พฤศจิกายน 2563 หากพ้นกำหนดเวลา ขอถือว่ารับรองยอดคงเหลือดังกล่าว รายละเอียดปรากฏตามสิ่งที่ส่งมาด้วย

 จึงเรียนมาเพื่อโปรดพิจารณา

 ขอแสดงความนับถือ

 อธิบดีกรมส่งเสริมการปกครองท้องถิ่น

กองคลัง

กลุ่มงานบัญชี

โทร. 0-2243-2225

โทรสาร. 0-2241-9024

ผู้ประสานงาน นางสาวพิกุล นาคชำนาญ 09 2971 0443